جوہر بنگلزئی

نامور ادیب، شاعر اور ماہر تعلیم پروفیسر جوہر بنگلزئی

عبد القیوم نام کے اور بھی ادیب ہیں 
مولانا عبدالقیوم جوہر بروہی جن کا تعلق فرید آباد  میہڑ ضلع دادو سندھ سے ہے وہ ایک بہت بڑے ادیب ، عالم ، فاضل،خطیب اور شاعر ہیں دوسرے کوئٹہ  بلوچستان سے تعلق رکھنے والے نامور ادیب، شاعر ، مصنف،سفر نامہ نگار اور دانشور عبدالقیوم بیدار صاحب  ہیں۔ قیوم بیدار صاحب  درجنوں کتابوں کے مصنف اور بہت بڑی قدآور علمی اور ادبی شخصیت ہیں اس وقت وہ براہوئی ادبی سوسائٹی پاکستان کے چیئرمین بھی ہیں تیسرا پروفیسر عبدالقیوم سوسن ہیں جوکہ کئی کتابوں کے مصنف ہیں جبکہ چوتھا عبدالقیوم جوکہ جوہر بنگلزئی کے نام سے جانے جاتے ہیں جن کا تذکرہ زیر قلم ہو رہا ہے جوہر بنگلزئی صاحب صحافت کے شعبے سے بھی وابستہ رہ چکے ہیں کالم نگار بھی ہیں وہ ایک نامور ادیب،دانشور،ماہر تعلیم  اور شاعر ہیں جن کا اصل نام عبدلقیوم تخلص جوہر اور قلمی نام جوہر بنگلزئی ہے وہ یکم جنوری 1970ء میں گوٹھ میر گل جان بنگلزئی کچی پل بیدار اندرون شرقی تحصیل ڈیرہ مراد جمالی ضلع نصیر آباد میں پیدا ہوئے۔ ابتدائی تعلیم اپنے قریبی گاؤں گورنمنٹ پرائمری سکول گوٹھ شوری رسول بخش پتافی بلوچ سے 1981ء میں حاصل کی مڈل اور میٹرک گورنمنٹ ماڈل ہائی سکول ڈیرہ مراد جمالی سے 1987ء میں پاس کیا جس کے  بعد گورنمنٹ سائنس کالج کوئٹہ میں داخلہ لیا ایک سال کے بعد کوئٹہ کے تعلیمی اداروں کے حالات خراب ہوۓ اور طلبا تنظیموں کے مابین سیاسی تضادات بڑھ گئے اور اسی دوران جمیعت طلبائے اسلام کے مرکزی صدر ڈاکٹر سرفراز احمد خان کو شہید کیا گیا تو کوئٹہ کے تمام کالجز اور یونیورسٹیاں بند کر دیئے گئے جوہر بنگلزئی اس وقت جمعیت طلبائے اسلام سائنس کالج یونٹ کے صدر تھے خرابی حالات کے باعث جوہر بنگلزئی نے سائنس کالج کو خیرباد کہا بعد اذاں ڈگری کالج اوستہ محمد ضلع جعفر آباد ( نصیر آباد ) سے 1992ء میں ایف اے اور 1995ء میں بی اے پاس کیا
جوہر بنگلزئی 16 جون 1988ء میں تحصیل دشت ضلع مستونگ میں بحیثیت جونیئر ورنیکولر ٹیچر  تعینات ہوئے 1991ء میں ایلیمنٹری ایجوکیشن کالج مستونگ  سے پی ٹی سی پاس کیا۔ 1999ء میں جامعہ بلوچستان سے ایم اے براہوئی میں کیا  اس کے  بعد 2001ء میں الخیر یونیورسٹی آزاد جموں و کشمیر سے بی ایڈ کی ڈگری حاصل کی ۔ دوبارہ جامعہ بلوچستان سے 2008ء میں ایم اے بلوچی اور2010ء میں ایم اے اسلامیات بہترین پوزیشن  سے پاس کیا ۔
جوہر بنگلزئی بچپن میں قرآن پاک پڑھنے کے بعد مدرسہ ہاشمیہ ڈیرہ اللہ یار ضلع جعفر آباد سے مولانا محمد  ہاشم ہانبھی اور مولانا حاجی میر محمد بنگلزئی سے کریمہ پنچ کتاب فارسی و دیگر دینی کتب پڑھنے کے بعد مدرسہ کو چھوڑ کر مزید دینی تعلیم حاصل کرنے سے قاصر رہے ۔
جوہر بنگلزئی کے والد مولوی عبدالرحمان بنگلزئی کا مقصد یہ تھا کے اس کا بیٹا دینی علوم حاصل کرے لیکن جو قسمت میں لکھا ہوتا ہے وہی انسان کو مل جاتاہے ۔ 
جوہر بنگلزئی، بنگلزئی قبیلہ کے مشہور طائفہ بدوزئی اور بدوزئی طائفہ کی ( ذیلی شاخ ) ٹینگی زئی اور ٹینگی زئی طائفہ کی مغلزئی شاخ سے تعلق رکھتے ہیں ۔
جوہر بنگلزئی  1984ء سے ادب اور صحافت کے شعبے سے وابستہ ہو گئے 1989ء سے پاکستان ٹیلی وژن کوئٹہ اور ریڈیو پاکستان کوئٹہ کے مشاعروں اور ادبی پروگرامز میں حصہ لے رہے ہیں  براہوئی کے ساتھ اردو بلوچی سندھی اور سرائیکی میں بھی شاعری کرتے ہیں اور نثر میں بھی لکھتے رہتے ہیں۔ کئی ادبی پروگراموں میں حصہ لیکر براہوئی زبان کی نمائندگی کرکے شعروشاعری اور ادبی مقالہ پڑھے ہیں جوہر  بنگلزئی کے کالم مضمون شخص خاکہ و دیگر ادبی شاعری و مضامین کئ سالوں سے بلوچستان اور ملک کے مختلف اخبارات اور رسائل میں چھپ رہے ہیں۔
جوہر بنگلزئی عرصہ قدیم سے ادبی سیمینارز اور ادبی محفلوں میں شرکت کررہے ہیں انہوں نے کئ ادبی مقالے لکھے ہیں ان کے کالم مضامین شخصی خاکے جن میں نور محمد پروانہ فن و شخصیت اور ادبی صحافی خدمات، براہوئی شعراء ادباء، براہوئی اور بلوچی زبان و ادب کے لیۓ مکتبہ درخانی کی علمی و ادبی اور دینی خدمات،  براہوئی دینی ادب، براہوئی صحافت ایک جائزہ، براہوئی ادب میں تنقید، براہوئی ادب میں خواتین کا کردار، براہوئی ادب میں بچوں کا ادب، سندھ میں براہوئی ادب، کچھی و نصیرآباد کے شعراءادباء، نصیرآباد میں اردو ادب، نصیرآباد کے صحافی حضرات، وحید زہیر فن و شخصیت، اثیر عبدالقسدر شاہوانی کی علمی و ادبی خدمات کا جائزہ اس کے علاوہ  مختلف شخصیات پر شخص خاکے اور ان کی  ادبی خدمات پر تبصرے  شامل ہیں۔ صحافت کے حوالے سے بھی جوہر بنگلزئی مقامی روزمامہ، ہفت روزہ اور کئ ماہ نامے اخبار و رسائل کے نمائندہ رہے ہیں وہ  سب سے پہلے ہفت روزہ ایلم اخبار مستونگ کا نامہ نگار مقرر ہوئے اور اسی اخبار سے ہی لکھنے کا آغا کیا  وہ صحافت میں کئی وقت مصروف العمل رہے جب سرکاری ملازموں پر حکومت کی جانب سے صحافت کرنے پر پابندی لگی تو جوہر بنگلزئی صحافت سے کنارہ کش ہوئے۔ 
جب کبھی براہوئی زبان و ادب کا تذکرہ ہوگا تو بلوچستان کے سرسبز و شاداب علاقہ ضلع نصیر آباد میں براہوئی ادب و زبان کے حوالے سے جوہر بنگلزئی کا نام ہمیں بلندیوں پر نظر آۓ گا ان کو  یہ اعزاز حاصل ہے کہ وہ ضلع نصیرآباد کے سب سے پہلے مصنف ہیں کہ جنہوں نے 2002ء میں" گلدستہ کچھی و نصیر آباد"  ترتیب دے کر براہوئی اکیڈمی پاکستان سے چھپوایا اور اسی سال یعنی 2002ء میں نصیر آباد میں بچوں کے سال کی نسبت سے شمس ندیم سے ملکر بچوں کے لئے نظموں پر مشتمل " پرک"  نامی کتاب  براہوئی ادبی سوسائٹی پاکستان سے شائع کروایا اس کے بعد ،،شمس ندیم شخصیت و شاعری ،، پر ایک جامع کتاب مرتب کیا جن میں مختلف شعراء ادبا کے مضامین شامل ہیں جن میں شمس ندیم کی شاعری اور علمی ادبی خدمات کو بیان کیا گیا ہے جوہر بنگلزئی نے  آغا نیاز مگسی، پناہ بلوچ، گل میر گل پندرانی، عادل ابڑو، زاہد مینگل، یاسین راز، عبدالرزاق بنگلزئی، شمس ندیم، غلام محمد دانش و دیگر سے ملکر ڈیرہ مراد جمالی نصیرآباد میں متعدد مشاعرے اور ادبی مجلسوں کا انعقاد کر کے ادبا کیلۓ ادبی راہ ہموار کیئے موصوف شاعر و ادیب اور صحافی کے علاؤہ ایک سماجی ورکر اور خدمت خلق سے سرشار ہیں وہ براہوئی ادبی سوسائٹی ڈیرہ مراد جمالی کے صدر بلوچستان سوشل اکیڈمی کے چیئر مین کیئر نصیرآباد کے ممبر نصیرآباد ادبی میلہ کے ممبر بلوچستان ادبی اینڈ ویلفیئر سوسائٹی ڈیرہ مرادجمالی نصیراباد کے ممبر جمعیت علمائےاسلام ضلع نصیرآباد کے پریس سیکرٹری اور گورنمنٹ ٹیچرز ایسوسی ایشن نصیر آباد کے پریس سیکرٹری بلوچستان پروفیسرز اینڈ لیکچررز نصیراباد کے پریس سیکرٹری اور دیگر این جی اوز کے ممبررہ چکے ہیں جوہر بنگلزئی 2008 میں لیکچرار مقرر ہوئے جو اس وقت گورنمنٹ بوائز ڈگری کالج ڈیرہ مراد جمالی نصیرآباد میں بحیثیت اسسٹنٹ پروفیسر کام کررہے ہیں۔ 
جوہر بنگلزئی کا ہفتہ وار ادبی کالم ،،،زباد،، کے نام سے روز نامہ مشرق میں کئی وقت تک چھپتا رہا روزنامہ جنگ روزنامہ تعمیر بلوچستان مستونگ  روزنامہ عوام ہفت روزہ ایلم ہفت روزہ تلار ماہنامہ استار ماہنامہ سیوت ماہنامہ مہر ماہنامہ بلوچی دنیا ماہنامہ اردو اخبار و دیگر اخبارات میں انکے ادبی مضامین اردو میں چھپتے رہتے ہیں وہ بلوچستان میں ملک گیر ادبی تنظیم الفانوس پاکستان کے صوبائی صدر بھی رہ چکے ہیں انہوں نے سندھ میں براہوئی زبان و ادب کے موضوع پہ اپنے ایم فل کا  مقالہ لکھا جو کہ چار سو کے قریب صفحات پر مشتمل ہے جوکہ براہوئی اکیڈمی پاکستان کوئٹہ سے چھپنے کے منتظر ہے اس کے علاوہ جوہر بنگلزئی کی براہوئی شاعری اور مختلف ادبی اور شخصی مضامین زیر طبع چھپنے کے منتظر ہیں،

حوالہ جات